Kushka
Kushka yoki Gushgy (turkmancha: Guşgy) — Afgʻoniston va Turkmanistondagi daryo. Murgʻob daryosining eng yirik chap irmogʻi. Paropamiz togʻ tizmasining shimoliy tarmoqlaridan boshlanadi. Oʻz. 277 km (shundan qariyb 150 km Afgʻoniston hududida), havzasining maydoni 10,7 ming km². Atmosfera yogʻinlari va qor erishidan toʻyinadi. Yozda qurib qoladi. Oʻrtacha yillik suv sarfi quyilish joyida 3,52 m³/sek. K. vodiysida Sarhadobod shahri joylashgan.